Gas Museum

Γνωρίζατε ότι η πρώτη ηλεκτρική κουζίνα που κατασκευάστηκε στην Ελλάδα ήταν το 1951 από την ΙΖΟΛΑ; Μήπως έχετε ακουστά ότι στο πυριτιδοποιείο και καλυκοποιείο της ΠΥΡΚΑΛ, το οποίο ιδρύθηκε το 1874, προμήθευσε με πολεμοφόδια τους Βαλκανικούς πολέμους, αλλά και τον Ισπανικό Εμφύλιο; Ίσως, πάλι να γνωρίζετε ότι η Ακτή Βασιλειάδη στον Πειραιά πήρε το όνομα της από το παλαιότερο μηχανοποιείο – ναυπηγείο που λειτούργησε στην περιοχή από το 1860; Η πρώτη ατμάμαξα κατασκευάστηκε εκεί για λογαριασμό των Σιδηροδρόμων Αττικής. Αυτά και άλλα πολλά και πολύ ενδιαφέροντα στοιχεία θα βρούμε στη μοναδική έκθεση «160 Χρόνια MadeinGreece. Βιομηχανία. Πρωτοπορία. Καινοτομία» η οποία άνοιξε τις πόρτες της στο κοινό την Πέμπτη 18 Ιανουαρίου και μας καλεί να ανακαλύψουμε… αλλιώς την ελληνική βιομηχανία από το 1860 έως σήμερα, στην Τεχνόπολη Δήμου Αθηναίων και το Βιομηχανικό Μουσείο Φωταερίου. Με αφετηρία το σημείο απ’ όπου ξεκίνησαν όλα, λοιπόν, το πρώτο εργοστάσιο παραγωγής ενέργειας της χώρας, το εργοστάσιο φωταερίου της Αθήνας που συμπληρώνει 160 χρόνια λειτουργίας, ξεκινάμε το πολύχρωμο και συναρπαστικό ταξίδι μας στο παρελθόν, το παρόν αλλά και το μέλλον της ελληνικής βιομηχανίας. Εγγραφείτε και ακολουθήστε Διαβάστε τις σημαντικότερες ειδήσεις της ημέρας και τις πιο ενδιαφέρουσες απόψεις στο e-mail σας. Μάθετε Περισσότερα Newsletter Παρακαλούμε εισάγετε μια έγκυρη διεύθυνση e-mail Eυχαριστούμε για την εγγραφή σας! Θα λάβετε σύντομα ένα e-mail που θα επιβεβαιώνει την εγγραφή σας. Υπήρξε ένα πρόβλημα με την επεξεργασία της εγγραφής σας. Παρακαλούμε δοκιμάστε αργότερα Facebook

Twitter

Instagram

Youtube

Gas Museum

Εκεί θα δούμε να ξεδιπλώνεται όλη η ιστορία της ελληνικής βιομηχανίας πιασμένη χέρι χέρι με τη σύγχρονη ιστορία της χώρας μας, μέσα από ένα πλούσιο φωτογραφικό υλικό, αντικείμενα, πρώτες ύλες και σύντομα επεξηγηματικά κείμενα, άριστα φροντισμένα.

Μνήμες ξυπνούν καθώς περνάμε ανάμεσα στους χώρους της πλούσιας έκθεσης. Παλιές ρεκλάμες και μικρά βίντεο από της πρώτες διαφημίσεις προϊόντων που όλοι έχουμε αγαπήσει. Οι μεγάλοι πολύ πιθανόν να συγκινηθούν, ενώ οι μικρότεροι σίγουρα θα εντυπωσιαστούν από τη μεγάλη βιομηχανική παράδοση της μικρής μας χώρας.

Κάποιες από τις εταιρίες που θα δουμε υπάρχουν ακόμα, κάποιες πάλι όχι. Κάποιες έχουν παραμείνει σε ελληνικά χέρια, ενώ κάποιες άλλες έχουν περάσει στο εταιρικό πορτφόλιο μεγάλων πολυεθνικών. Αυτό που τις ενώνει είναι το αλάνθαστο ελληνικό δαιμόνιο. Η δομή της έκθεσης Στις τρεις ενότητες της έκθεσης, γνωρίζουμε βιομηχανίες που καινοτόμησαν στον κλάδο τους, που παρασκεύασαν πρωτότυπα προϊόντα ή έφεραν νέα προϊόντα στην Ελλάδα, που κατοχύρωσαν διεθνείς πατέντες και άλλες που ξεκίνησαν φιλόδοξα αλλά δεν τα κατάφεραν. Αναγνωρίζουμε εταιρείες που ξεκίνησαν τον 19ο αιώνα και συνεχίζουν μέχρι και σήμερα. Παρακολουθούμε την εξέλιξη των βιομηχανικών πόλεων και τις βιομηχανίες που σχετίζονται με αυτές. Μα πάνω απ’ όλα, μέσα από… άκρως ενδιαφέρουσες παράλληλες ιστορίες, ανακαλύπτουμε τα πρόσωπα πίσω από τις βιομηχανίες, τους βιομήχανους και τους εργάτες, τους άντρες και τις γυναίκες που μπλέχτηκαν από νωρίς στα γρανάζια των μηχανών…

Πρώτη στάση:Μηχανουργείο.Δεύτερη:Αποθήκη. Περιηγούμαστε στις δύο αίθουσες της Τεχνόπολης και στο ιδιαίτερο στήσιμο που εμπνέεται από τις εμπορικές και κλαδικές εκθέσεις, με 8 χρώματα να κυριαρχούν, ένα για κάθε κλάδο της ελληνικής βιομηχανικής ανάπτυξης: μέταλλα, χημικά, οικοδομικά υλικά και ύλες, ενέργεια, τρόφιμα και ποτά, κλωστοϋφαντουργία και ένδυση, καπνός, ξύλο και έπιπλο. 100 βιομηχανίες παρελαύνουν μπροστά στα μάτια μας μέσα από 800 αντικείμενα, μηχανήματα, πρώτες ύλες, παραγόμενα προϊόντα, πλούσιο οπτικοακουστικό υλικό, διαδραστικά παιχνίδια, προβολές και κρυμμένες πληροφορίες, για να καταλάβουμε πολύ γρήγορα ότι η βιομηχανία δεν είναι κάτι μακρινό, αλλά βρίσκεται καθημερινά δίπλα μας, μέσα στη ζωή μας…

Gas Museum

Το ταξίδι μας όμως συνεχίζεται και στο προαύλιο του Μηχανουργείου… Το Σιδηρουργείο του εργοστασίου φωταερίου μας διηγείται μια ιστορία για την ενέργεια, ενώ στο Νέο Υδαταέριο έχουμε την ευκαιρία να δούμε έργα νέων δημιουργών στην εικαστική έκθεση «Αεριόφως», μία σύμπραξη του Φυσικού Αερίου Αττικής με τον Όμιλο AKTOArt & Design και το Βιομηχανικό Μουσείο Φωταερίου.

Gas Museum